Kollstraumen bru

Kollstraumen bru er ei veibru på fylkesvei 801 i Bindal kommune i Nordland. Brua krysser den smale Kollstraumen, en sidefjord til Sørfjorden, som igjen er en sidefjord til Bindalsfjorden. Kollstraumen bru er ei hengverksbru bygd i 1971; den leder rett inn i den korte Kollstraumen tunnel, og er 137 meter lang.

Kollstraumen bru har et hovedspenn på 85 meter og er spesiell ved at hengebåndene ligger på undersiden av brudekket, som støtter seg på korte pillarer på båndene. «Disse er i betong 30x130cm., armert med spennkabler som spennes opp gradvis etter som arbeidet skrider frem. Dette er visstnok den eneste bro av denne type i Europa.» Brua er bygd av entreprenørfirmaet Christie & Opsahl AS.

Kollstraumen bru og tunnel ble i 2002 foreslått vernet i Nasjonal verneplan for veger, bruer og vegrelaterte kulturminner.Nasjonal verneplan for veger, bruer og vegrelaterte kulturminner  (se avsnitt om Kollstraumen bru) Riksantikvaren fredet brua og tunnelen 17. april 2008.

Se også
Kollstraumen tunnel

Liste over broer i Norge
Liste over broer i Norge etter lengde

 Referanser 

Eksterne lenker


 Opplandsbilder.no: Bilder av Kollstraumen bru
 Bilde av brua sett fra sør.

Kategori:Hengebroer
Kategori:Veibroer i Nordland
Kategori:Veier i Bindal
Kategori:1971 i Norge
Kategori:Broer åpnet i 1971
Kategori:Kulturminner i Bindal
Kategori:Fredete byggverk i Nordland
Kategori:Nordlands samferdselshistorie